এবার কি মিটতে চলেছে কেষ্ট-কাজল দ্বন্দ্ব?

ওয়েব ডেস্ক: রাজ্য রাজনীতিতে এখন খবরের শিরোনামে বীরভূম (Birbhum)। বোলপুর থানার আইসি-কে হুমকির অডিও ক্লিপ ভাইরাল হয়, যেখানে শোনা যায় কুকথ্য ভাষায় বোলপুর থানার আইসি লিটন হালদারকে হুমকি দেন বীরভূমের দোর্দণ্ডপ্রতাপ তৃণমূল নেতা অনুব্রত মণ্ডল (Anubrata Mandal)। আর সেই অডিও ক্লিপ ভাইরাল করার অভিযোগ ওঠে বীরভূম তৃণমূলের সহ সভাধিপতি কাজল শেখের বিরুদ্ধে। যদিও প্রথমে কেষ্ট অডিওতে ভয়েস তাঁর নয় বলে দাবি করেন। কৃত্তিম বুদ্ধিমত্তার দ্বারা ভয়সটি বানানো হয় বলে দাবি করেন তিনি। যদিও, তারপরেই তৃণমূল দলের পক্ষ থেকে তাঁকে ক্ষমা চাওয়ার জন্য বলা হয়। বেঁধে দেওয়া হয় ৪ ঘন্টার সময়সীমা। দেখা যায়, সেই সময়সীমা ফুরোনর আগেই চিঠি দিয়ে ক্ষমাপ্রার্থী হন কেষ্ট। তাতেও মেলেনি রেহাই। তারপরে তাঁকে বীরভূম থানার SDPO-অফিসে তলব করা হয়। যদিও শারীরিক অসুস্থতার কারণ দর্শীয়ে কেষ্ট দুইবার তলব এড়িয়ে যান। তবে অবশেষে ৭ দিনের মাথায় SDPO অফিসে কালো গাড়ি করে হাজিরা দেন অনুব্রত।

তবে এই ঘটনার আবহে, এবার কেষ্ট-কাজলের মধ্যে দুরত্ব থেকে শুরু করে দ্বন্দ্ব দুইই বেড়েছে অনেকটা। মূলত এবার কাজল শেখের বিরুদ্ধে অভিযোগ উঠেছে অনুব্রতর সঙ্গে বোলপুর থানার আইসি লিটন হালদারের অডিও ভাইরাল করার। আর এই ইস্যুতে যখন সরগরম রাজ্য রাজনীতি, সেই আবহেই এবার কেষ্ট-কাজল সহ বীরভূম জেলার ৯ সদস্যের কর কমিটির ডাক পড়ল কলকাতায়। ১৪ জুন কোর কমিটি সদস্যদের ডাক পড়েছে দক্ষিণ কলকাতার ভবানীপুরে দলের রাজ্য সভাপতি সুব্রত বক্সীর কার্যালয়ে।

আরও পড়ুন: সোশ্যাল মিডিয়ায় পোস্ট ঘিরে বিতর্ক, তৃণাঙ্কুরকে কটাক্ষ শুভেন্দুর

সামনেই তৃণমূলের একুশে জুলাই, আর সেদিনের বৈঠকের আলোচনা ১৪ জুন হতে চলেছে সুব্রত বক্সীর কার্যালয়ে, বীরভূম জেলার ৯ সদস্যের কর কমিটির সঙ্গে। আর এই বৈঠক যে তাৎপর্যপূর্ণ হতে চলেছে তা স্পষ্টত বোঝাই যাচ্ছে। এখন শুধুই সময়ের অপেক্ষা।

দেখুন অন্য খবর

youtube embed code