পাকিস্তান কত মিথ্যা বলেছে? জানিয়ে দিলেন সোফিয়া কুরেশি

নয়াদিল্লি: ভারত-পাক (India–Pakistan) সংঘর্ষ বিরতি ঘোষণা। শনিবার বিকেলেই সাংবাদিক বৈঠকে ভারতের বিদেশ সচিব বিক্রম মিস্রী (Vikram Misri) জানান, ভারত আর পাকিস্তান সব ধরনের সংঘর্ষ থেকে বিরত থাকার সিদ্ধান্ত নিয়েছে। জল-স্থল-আকাশে কোনও ভাবেই আক্রমণ করবে না দুদেশ। এরপরই সন্ধ্যায় ভারতীয় সেনার তরফে সাংবাদিক বৈঠক করে জানানো হয়েছে, যুদ্ধবিরতি বহাল থাকছে। তারপরও মাতৃভূমির সার্বভৌমত্ব রক্ষায় পুরোপুরি তৈরি ভারতীয় সেনা। এদিনের সাংবাদিক বৈঠকে কর্নেল সোফিয়া কুরেশি (Colonel Sophia Qureshi) জানান, ভারত ধর্ম নিরপেক্ষ দেশ। পাকিস্তান বারংবার ভুয়ো খবর ছড়াচ্ছে সোশ্যাল মিডিয়াতে। ভারত কোনওভাবেই পাকিস্তানের জনবসতি এলাকায় আঘাত হানেনি। পাকিস্তান ভারতের একাধিক ধর্মীয়স্থানে হামলা চালিয়েছে। পাকিস্তান লাগাতার মিথ্যে প্রচার চালিয়ে গেছে। যদি পাকিস্তান পাল্টা আঘাত হানে, ভারতও প্রত্যাঘাত করবে।

কর্মেল কুরেশি জানান, দুই দেশের সংঘাতে পাকিস্তানের বড়সড় ক্ষয়ক্ষতি হয়েছে। পাকিস্তানের একাধিক সামরিক কাঠামোর বিপুল ক্ষতি হয়েছে। বিভিন্ন গুরুত্বপূর্ণ জায়গায় পাক বিমানঘাঁটিগুলিতেও ভীষণ ভাবে ক্ষতিগ্রস্ত হয়েছে বলে জানিয়েছে সেনা। পাকিস্তানের একাধিক সামরিক কাঠামোর বিপুল ক্ষতি হয়েছে। এছাড়াও পাকিস্তানের একাধিক গুরুত্বপূর্ণ বিমানঘাঁটিগুলিও ভীষণ ভাবে ক্ষতিগ্রস্ত হয়েছে বলে জানিয়েছে সেনা।