চলে গেলেন ‘কাটা লাগা গার্ল ‘

ওয়েব ডেস্ক: আকস্মিক! কার্যত এই শব্দটাই লিখতে হচ্ছে এই প্রতিবেদন লেখার সময়। ৪২ বছর বয়সে চলে গেলেন শেফালী জারীওয়ালা(Shefali Jariwala)। ৯০ এর দশকে কাটা লাগা গানে তাঁর নাচ সকল পুরুষ হৃদয়ে ঝড় তোলে, আজও সেই গান এবং নাচ চির যৌবন। পাশাপাশি, শেষবার তাঁকে দেখা যায় বিগ বস সিজন ১৩ তে (Bigg Boss Season 13)। হিট ছিল সেই সিজন। ওয়াইল্ড কার্ড এন্ট্রি হয় তাঁর।

জানা যাচ্ছে, ২৭ জুন রাতে তিনি বুকে ব্যথা নিয়ে হাসপাতালে ভর্তি হন, আর তারপরেই কিছুক্ষণ আগে কার্ডিয়াক আরেস্টে মারা যান তিনি। ফিটনেস ফ্রিক ছিলেন তিনি। নিয়মিত শারীর চর্চা করতেন। অতিরিক্ত শরীর চর্চাই কি কাল হল? প্রশ্নের উত্তর পাওয়া যাবে সময়ের সাথে। কারণ বিগ বস সিজন ১৩ র উইনার সিদ্ধার্থ শুক্লারও মৃত্যু হয় কার্ডিয়াক অ্যাটেকে এবং ডাক্তার পরবর্তী ক্ষেত্রে কারণ হিসেবে জানান, অতিরিক্ত জীমই ছিল তার মৃত্যুর কারণ।

আরও পড়ুন:

হাসপাতালে তাঁকে নিয়ে যান তাঁর স্বামী। কিন্তু, সাথেসাথেই ঘটে যায় এই ঘটনা। তাঁর আকস্মিক মৃত্যুতে শোকস্তব্ধ তাঁর পরিবার।